Бизнес | Летище Варна затваря за повече от 4 месеца заради ремонт - Dnevnik.bg
Летище Варна затваря за повече от 4 месеца заради ремонт
16:41, 07 авг 11 , 2508
Летище Варна затваря за ремонт от тази есен (15 октомври) до 28 февруари 2012. За това време трябва да бъде ремонтирана пистата на аерогарата, като инвестицията е 40 млн. лв. По време на ремонта част от полетите, които компаниите не анулират, ще бъдат пренасочени към летището в Бургас.
Пътниците, чиято първа или крайна дестинация е Варна, ще могат да ползват безплатен автобус до/от Бургас.
Месеците от октомври до края на февруари са сред слабите откъм пътници на летище Варна, където най-много клиенти и полети има през лятото. Въпреки това статистиката за трафика, обявена от концесионера "Фрапорт", показва, че през този период аерогарата във Варна е по-натоварена от тази в Бургас, която по принцип отчита по-голям годишен трафик.
Според данните през това време пътниците на летище Варна са почти два пъти повече от тези в Бургас. И двете аерогари се управляват от една и съща компания "Фрапорт туинстар еърпорт мениджмънт", която е собственост на германската "Фрапорт" и българско дружество, свързано с групата "Химимпорт".
От "България ер", която има най-много редовни полети от и до Варна, вече обявиха, че ги анулират за периода на ремонта. Направените вече резервации ще се прехвърлят автоматично за съответните полети до/от Бургас.
Австрийските авиолинии, които имат редовни полети от Варна до Виена и обратно, също обявиха, че за времето на ремонта те ще се изпълняват от Бургас. Същото ще направи и унгарската авиокомпания "Малев", която лети от Варна до Будапеща и обратно.
Повечето превозвачи, които летят редовно до и от Варна, имат само сезонни линии, които през зимата се спират, така че няма да бъдат засегнати. Такива са нискотарифната "Уиз еър" (Wizz Air), която лети до Лондон, Лутън, както и руската S7 (изпълнява полети до Москва и Новосибирск) и Уралските авиолинии (летят до Екатеринбург).
Приходите от концесии в транспорта са 25.7 млн. лв. за 2012 г.
Европейската комисия: Летищата в България отговарят на всички изисквания за авиационна сигурност
Летище Балчик - експресна поръчка от премиера
Брюксел трябва да позволи държавната инвестиция в летището
18:54, 20 ное 19 / Европа 89
16:42, 20 ное 19 / Политика 25
22:50, 20 ное 19 / България 12
Рейтинг: 621 11:57, 11 авг 11 Неутрално
Верно много зле летището в 3-я по-големина град в БГ.
И в 4-я пистата е като за бъги състезания.